Anton Karinger

Anton Karinger (* 23. november 1829, Ľubľana† 14. marec 1870, Ľubľana) bol slovinský maliar.

Karinger sa počas vojenskej kariéry a po nej rozhodol venovať maľbe. Prvé hodiny kreslenia získal u Franza Kurza na Mahrovi trgovski šoli v Ľubľane. Od roku 1845 študoval krajinomaľbu na viedenskej akadémii u Franza Steinfelda, a od 14. novembra 1847 figurálnu a architektonickú maľbu na akadémii výtvarných umení v Mníchove u Alberta Emila Kirchnera. V rokoch 1845 až 1861 slúžil ako dôstojník rakúskej armády v Čiernej Hore a Dalmácii.

Karinger žil od roku 1861 v Ľubľane a venoval sa maľbe. Precestoval Horné Kraňsko, Korutánsko, Tirolsko a Bavorsko. Je známy predovšetkým ako romantický krajinár, kde dramaticky zobrazuje prírodné sily. Karingerovým ústredným motívom je slovinská horská krajina: malebné jazerá a rieky (Bledské jazero, Bohinjské jazero, Kamniška Bistrica). Okrem krajín a panorám miest maľoval Karinger aj portréty.

 Galéria 

 Iné projekty 

 Zdroj 

Kategória:Maliari biedermeiera
Kategória:Maliari romantizmu
Kategória:Slovinskí maliari
Kategória:Slovinskí krajinári
Kategória:Slovinskí portrétni maliari
Kategória:Slovinské vojenské osobnosti
Kategória:Osobnosti z Ľubľany